CHO พุ่งกระฉูด 20% รับลุยขยายไลน์ผลิต EV-BUS-เล็งกวาดงานใหม่ราว 1.6 หมื่นลบ.
CHO พุ่งกระฉูด 20% รับลุยขยายไลน์ผลิต EV-BUS-เล็งกวาดงานใหม่ราว 1.6 หมื่นลบ.
CHO พุ่งกระฉูด 20% รับลุยขยายไลน์ผลิต EV-BUS-เล็งกวาดงานใหม่ราว 1.6 หมื่นลบ.
1 ต.ค. 2563

ผู้สื่อข่าวรายงานว่า บริษัท ช ทวี จำกัด (มหาชน) หรือ CHO ณ เวลา 16.14 น. อยู่ที่ระดับ 0.60 บาท บวก 0.10 บาท หรือ 20% ด้วยมูลค่าซื้อขาย 13.84 ล้านบาท ราคาหุ้นพุ่งแรงในรอบ 3 เดือน โดยเทียบตั้งแต่หุ้นยืนที่ระดับ 0.64 บาท เมื่อวันที่ 23 มิ.ย.63

นายสุรเดช ทวีแสงสกุลไทย กรรมการผู้จัดการใหญ่ และประธานเจ้าหน้าที่บริหาร บริษัท ช ทวี จำกัด (มหาชน) หรือ CHO เปิดเผยว่า ในช่วงครึ่งหลังปี 63 บริษัทเตรียมความพร้อมสายงานการผลิต ประกอบรถโดยสารไฟฟ้า EV-BUS เพื่อเข้าประมูลงานภาครัฐ-เอกชนในประเทศ หลังจากบริษัทเตรียมงานด้านรถบรรทุกไฟฟ้ามากว่า 3 ปีแล้ว
โดยงานในประเทศคาดว่าจะเป็นโครงการให้เช่าโดยสารสาธารณะขนาดใหญ่ที่ใช้วิ่งทางไกล โดยยังเป็นรถโดยสารที่เป็นเชื้อเพลิงดีเซลอยู่ มีมูลค่างานประมาณ 1,800 ล้านบาท และอีกโครงการจะเป็นการให้เช่ารถโดยสารสาธารณะที่ใช้พลังงานไฟฟ้า 100% หรือ EV-BUS จำนวน 800 คัน มูลค่าโครงการประมาณ 13,000 ล้านบาท
สำหรับแนวโน้มธุรกิจในช่วงครึ่งปีหลังคาดว่าจะฟื้นตัว หลังสถานการณ์การแพร่ระบาดไวรัสโควิด-19 เริ่มคลี่คลาย โดยขณะนี้ธุรกิจรถลำเลียงอาหารทั้งในประเทศและต่างประเทศเริ่มจะสดใสขึ้น โดยบริษัทฯทยอยต่อรถลำเลียงอาหารส่งลูกค้าสายการบินชั้นนำต่างประเทศ และอยู่ระหว่างประมูลงานต่อรถลำเลียงอาหารให้สายการบินชั้นนำของ Qartar จำนวน 155 คันมูลค่ากว่า 1,300 ล้านบาท ส่งมอบภายในเวลา 4 ปี 
สำหรับตลาดในประเทศเริ่มมีแนวโน้มที่ดีขึ้น ภายหลังจากที่รัฐบาลได้รับข้อเรียกร้องจาก 7 สายการบินในประเทศให้ช่วยเหลือใน 3 ประเด็น ทั้งในส่วนของการปล่อยสินเชื่อซอฟต์โลน 24,000 ล้านบาท ขยายเวลาลดภาษีสรรพสามิตน้ำมัน เครื่องบินไอพ่น และยกเว้น ลดหย่อนค่าธรรมเนียมดำเนินการของสายการบิน